Da. Najbolj priljubljeni so stekleni nadstreški na podkonstrukciji, viseči (palični) stekleni nadstreški in konzolni (fasadni) stekleni nadstreški nad vhodom. Večina ponudnikov ima tudi možnost zasteklitve nadstreška, v primeru da konstrukcijo že imate.
Viseči oz. palični stekleni nadstreški so najbolj pogosti, saj so palice pritrjene na fasado in držijo celotno težo. Previs je v širino omejen na 1600 mm, v dolžino pa omejitev ni.
Konzolni ali fasadni stekleni nadstreški so najbolj minimalistični, saj se okovje sploh ne vidi ampak imamo le stekleno ploščo.
Podporni stekleni nadstreški se montirajo na minimalistično podkonstrukcijo, uporabljajo se predvsem tam, kjer palični sistem ni možen. Omejitev previsa je 1000 mm.
Stekleni nadstreški z leseno ali jekleno konstrukcijo so nekoliko manj elegantni. Če vam prostor dopušča, boste pri le-teh imeli najmanj omejitev (kar se tiče previsa, ipd.).